ผู้สื่อข่าวรายงานด้วยว่า นายสมคิดได้มอบหมายให้กระทรวงเกษตรฯ และสาธารณสุขไปออกทีวีชี้แจงเรื่องทั้งหมดแก่ประชาชน ขณะเดียวกัน ปลัดกระทรวงสาธารณสุข ซึ่งนั่งประชุมอยู่ด้วย ได้พูดทีเล่นทีจริงว่า ไม่รู้ว่าตนจะได้ออกทีวีหรือไม่ นายสมคิดจึงตอกกลับว่าถ้าพูดไม่รู้เรื่อง ไม่ใช่แค่ออกทีวี แต่ออกจากตำแหน่งเลยพร้อมกับตบท้ายว่า ต่อจากนี้ไปกระทรวงเกษตรฯ และกระทรวงสาธารณสุขจะต้องแก้ไขปัญหาร่วมกัน และทุกเช้าตั้งแต่เวลา  08.00  น. ต้องมาพบที่ทำเนียบรัฐบาลฯ เพื่อสรุปสถานการณ์ในแต่ละวัน และผู้ที่จะต้องมารายงานทุกวันก็คือปลัดกระทรวงเกษตรฯ ปลัดกระทรวงสาธารณสุข อธิบดี กรมปศุสัตว์ อธิบดีกรมควบคุมโรค เพื่อให้การแก้ไขปัญหานี้ยุติไปโดยเร็ว